Sithole se moordenaar gevonnisDie voorblad van die Sunday Times van 19 April 2015 met foto’s van die aanval op Emmanuel Sithole. Die foto’s is deur James Oatway geneem. Foto: http://www.thepaperboy.com/ Bhengu is tot 17 jaar tronkstraf gevonnis vir die opspraakwekkende moord wat deur James Oatway, ŉ Sunday Times fotograaf, op kamera vasgevang is. Sithole (35) is op 18 April 2015 helder oordag in Alexandra doodgesteek te midde van die xenofobiese geweld wat in daardie tyd dwarsoor die land gewoed het. Landdros Lucas van der Schyff het Maandag gesê Bhengu is ŉ gevaarlike man wat ŉ gevaar vir die samelewing inhou. Hy het die moord in sy uitspraak as “sinneloos, brutaal en onnodig bestempel”. Sifundo Mzimela, Bhengu se medepligtige, is tot 10 jaar tronkstraf gevonnis vir sy aandeel in die moord. ŉ Derde beskuldigde, wat ten tyde van die voorval ŉ minderjarige was, is vrygelaat en sal vir die volgende drie jaar deur ŉ maatskaplike werker gemonitor word. Lees alle vorige berigte oor Emmanuel Sithole op Maroela Media.